**ՆԱԽԱՈՐԱԿԱՎՈՐՄԱՆ ՀՐԱՎԵՐ**

**1-ին փուլ**

«ԱյԴի Բանկ» փակ բաժնետիրական ընկերություն, հասցե՝ ՀՀ, ք․ Երևան, Վարդանանց 13,

Հրավերի նկարագիր՝ մասնագիտացված՝ Դրամ հաշվող, ստուգող, տեսակավորող, սորտավորող սարքերի ներկրող կազմակերպությունները հրավիրվում են նախաորակավորման` Բանկի ԴԳ Բաժնի սարքեիր ձեռք բերման գործընթացներում ներգրավելու համար:

Սույն հրավերով սահմանված պայմաններին բավարարող մասնակիցները կընդգրկվեն «ԱյԴի Բանկ» ՓԲԸ նախաորակավորված մասնակիցների ցանկում և սույն հրավերի հրապարակման պահից մեկ տարվա ընթացքում  ուղղակիորեն կկարողանան մասնակցել   Բանկի կողմից իրականացվող համակարգչային սարքավորումների ձեռք բերման ծրագրերի շրջանակներում կազմակերպվող մրցույթներին:

Նախաորակավորման փուլում կընդգրկվեն բոլոր այն մասնակիցները, որոնք կներկայացնեն սույն հրավերի շրջանակներում պահանջվող բոլոր փաստաթղթերը և կբավարարեն սահմանված չափանիշներին:

Հետաքրքրված մասնակիցներից պահանջվում է ներկայացնել հետևյալ փաստաթղթերը և նշված պահանջներին համապատասխանելու վերաբերյալ փաստաթղթային հիմնավորումները`

**Նախաորակավորման չափանիշներ և պահանջներ**

* երեք տարիների /2020-2022թթ/ միջին տարեկան շրջանառությունը պետք է լինի 200,000,000, ՀՀ դրամ ( երկուհարյուր միլիոն ՀՀ դրամ, ներառյալ հարկերը), տրամադրել կատարված աշխատանքների հիմքեր:
* առնվազն 3 տարվա փորձ և վերջին երեք տարիների /2020-2022թթ/ ընթացքում, տարեկան 3 (երեք) նմանատիպ ապրանքների մատակարարման հաջողությամբ իրականացված պայմանագիր, ներկայացնել պայմանագրի և մատակարարված ապրանքների ընդունման ակտի պատճենները՝ պահպանելով գաղտնիության պայմանները:
* պետք է հանդիսանա իր կողմից մատակարարվող սարքավորումներ արտադրող կազմակերպության ներկայացուցիչը (պաշտոնական ներկայացուցիչ, պաշտոնական դիստրիբյուտոր, պաշտոնական գործընկեր և այլն) և տրամադրել արտադրողի կողմից հավաստագրման թերթիկ (MAF) և տեղեկանք այն մասին, որ մատակարարվող ապրանքն արտադրված է Հայաստանի Հանրապետությունն ընդգրկող տարածաշրջանում սպառման և սպասարկման համար։
* Պետք է ունենա ՀՀ դրամի ճանաչման և ստուգման ծրագրային ապահովման լիցենզիա արտադրող ընկերության կողմից, ինչպես նաեւ պետք է տրամադրի հավաստող փաստաթուղթ, առ այն, որ ունի համապատասխան թույլատվություն իրականացնելու ծրագրային ապահովում եւ թարմացումներ առաջիկա հինգ տարիների ընթացքում։ Փաստաթուղթը պետք տրամադրված լինի արտադրող ընկերության կողմից եւ հավաստված լինի տարածաշրջանային ներկայացուցչի կողմից։
* Մատակարարվող ապրանքները սպասարկող առնվազն մեկ արտոնագրված սերվիս-կենտրոնի առկայություն ՀՀ տարածքում:
* Հարկային պարտավորությունների առկայության կամ բացակայության մասին տեղեկատվություն, որը չի կարող մեկ ամսից ավել վաղեմություն ունենալ։

Նախաորակավորում կարող են ստանալ մասնակից այն իրավաբանական անձինք և անհատ ձեռնարկատերերը, որոնք և որոնց սեփականատերերը կամ բաժնետերերը

* ներգրավված չեն կամ ներգրավված չեն եղել սնանկության վարույթում կամ չեն հանդիսացել սնանկության վարությում ընդգրկված իրավաբանական անձի սեփականատեր կամ բաժնետեր,
* չունեն չկատարված պարտավորություն որի գծով առկա է դատական գործ կամ հարկադիր կատարման վարույթ,
* վերջին երեք տարիներին չեն ունեցել չկատարված պարտավորություն որոնց գծով առկա է եղել դատական գործ կամ հարկադիր կատարման վարույթ,
* նրանց վերաբերյալ առկա չի եղել հարուցված քրեաական գործ կամ հարուցված քրեական գործը չի ավարտվել արդարացնող ակտով։
* **Փաստաթղթերի ներկայացման կարգ՝**

փաստաթղթերը ներկայացվում են էլեկտրոնային տարբերակով` նշելով ՝

 ՆԱԽԱՈՐԱԿԱՎՈՐՄԱՆ ՀԱՅՏ Դրամ հաշվող, ստուգող, տեսակավորող, սորտավորող սարքերը Ներկայացնել բացառապես      procurement@idbank.am էլեկտրոնային հասցեին ուղարկելու միջոցով

Հարցերի դեպքում դիմել՝ Սոնյա Ղևոնդյանին՝ հեռ․ 093 04 08 08,

**Ներկայացման լեզու՝** հայերեն,

**ժամկետ**՝ 04/02/2023թ․։

**2-րդ փուլ**

 «ԱյԴի Բանկ» ՓԲԸ նախաորակավորումը ստացած անձանց՝ ԱյԴի Բանկ ՓԲԸ կողմից տարվա ընթացքում կուղարկվեն համապատասխան հիմքեր, աշխատանքների կատարման վայր և տեխնիկական բնութագիր ներառող հարցումներ՝ գնային առաջարկ ներկայացնելու համար։

**ԳՆԱՅԻՆ ԱՌԱՋԱՐԿ** պարունակող փաստաթղթերը ներկայացվում են ծրարավորված, որը պետք է լինի սոսնձված և կնքված այն ներկայացնողի կողմից: Ծրարը և Մասնակցի կազմած փաստաթղթերը պետք է ստորագրված լինեն կազմակերպության ղեկավարի կամ վերջինիս լիազորված անձի կողմից:

Առաջարկվող գինը ապրանքների, աշխատանքների և ծառայությունների արժեքից բացի պետք է ներառի փոխադրման (Բանկի գլխամասային գրասենյակ), ապահովագրման, տուրքերի, հարկերի, այլ վճարումների գծով ծախսերը։

**ԳՆԱՅԻՆ ԱՌԱՋԱՐԿ ՊԱՐՈՒՆԱԿՈՂ ԾՐԱՐԸ** Ներկայացնել բացառապես   Սոնյա Ղևոնդյանին (կոնտակտային տվյալներ՝ հեռ 093 04 08 08)